CELEX: 32017R2272
Language: hu
Date: 2017-12-08 00:00:00
Title: A Bizottság (EU) 2017/2272 végrehajtási rendelete (2017. december 8.) egy elnevezésnek a hagyományos különleges termékek nyilvántartásába történő bejegyzéséről („Kabanosy staropolskie” [HKT])

9.12.2017   
            
            
               HU
            
            
               Az Európai Unió Hivatalos Lapja
            
            
               L 326/40
            
         A BIZOTTSÁG (EU) 2017/2272 VÉGREHAJTÁSI RENDELETE
   (2017. december 8.)
   egy elnevezésnek a hagyományos különleges termékek nyilvántartásába történő bejegyzéséről („Kabanosy staropolskie” [HKT])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 26. cikkére és 52. cikke (3) bekezdésének a) pontjára,
   mivel:
   
               (1)
            
            
               Lengyelország az 1151/2012/EU rendelet 26. cikkének megfelelően benyújtotta a Bizottsághoz a „Kabanosy staropolskie” elnevezést abból a célból, hogy az bejegyzésre kerülhessen a hagyományos különleges termékek 1151/2012/EU rendelet 22. cikke szerinti nyilvántartásába. A „Kabanosy staropolskie” hosszú, vékony szárazkolbászfajta.
            
         
               (2)
            
            
               A „Kabanosy” elnevezés korábban az 509/2006/EK tanácsi rendelet (2) 13. cikke (1) bekezdésének megfelelően – az elnevezés kizárólagos használatának fenntartása nélkül – hagyományos különleges termékként bejegyzésre került (3).
            
         
               (3)
            
            
               Az 1151/2012/EU rendelet 26. cikke (1) bekezdésének második albekezdésében említett tagállami felszólalási eljárást követően a „Kabanosy” elnevezés kiegészítésre került a „staropolskie” kifejezéssel. Ez a kiegészítő kifejezés az elnevezés hagyományos jellegét jelzi, az 1151/2012/EU rendelet 26. cikke (1) bekezdése harmadik albekezdésének megfelelően.
            
         
               (4)
            
            
               A „Kabanosy staropolskie” elnevezés bejegyzésére vonatkozóan benyújtott kérelmet a Bizottság kézhez kapta és azt követően közzétette az Európai Unió Hivatalos Lapjában
                   (4).
            
         
               (5)
            
            
               2016. augusztus 26-án a Bizottsághoz indoklással ellátott felszólalási nyilatkozat érkezett. 2016. szeptember 9-én a Bizottság továbbította az indoklással ellátott felszólalási nyilatkozatot.
            
         
               (6)
            
            
               Románia állítása szerint a „Kabanosy staropolskie” elnevezés bejegyzése veszélyeztetné a részben azonos alakú „Cabanos” elnevezés létét, amely a „Kabanosy” román változatának román elnevezése. A „Cabanos” elnevezést olyan román előkészített húsokra használják, amelyek nyersanyagai és elkészítési módja jelentős egyezést mutatnak a „Kabanosy staropolskie” elnevezésű, Lengyelország által hagyományos különleges termékként (HKT) bejegyeztetni kívánt termékkel.
            
         
               (7)
            
            
               A Bizottság a felszólalást elfogadhatónak találta, ezért 2016. november 7-én kelt levelében felkérte Lengyelországot és Romániát, hogy egy három hónapos időszak alatt folytassák le a szükséges konzultációkat, hogy saját belső eljárásaiknak megfelelően megegyezésre jussanak egymással.
            
         
               (8)
            
            
               A felek között megállapodás született. Lengyelország 2017. február 2-án kelt levelében értesítette a Bizottságot a megállapodás kimeneteléről.
            
         
               (9)
            
            
               Lengyelország és Románia egyetértett abban, hogy az oltalom csak a „Kabanosy staropolskie” kifejezés egészére vonatkozzon. Ezáltal az oltalom nem akadályozhatja sem a „Kabanosy” kifejezés önmagában való használatát, sem az olyan változatainak használatát, mint a „Cabanos”.
            
         
               (10)
            
            
               A Bizottság megállapítja, hogy a megegyezés értelmében a „Kabanosy staropolskie” elnevezést be kell jegyezni mint HKT-t, és a kapcsolódó jogok méltányos gyakorlását biztosítani kell.
            
         
               (11)
            
            
               A „Kabanosy staropolskie” elnevezést tehát be kell jegyezni mint hagyományos különleges terméket,
            
         ELFOGADTA EZT A RENDELETET:
   1. cikk
   A „Kabanosy staropolskie” (HKT) elnevezés bejegyzésre kerül.
   A „Kabanosy” HKT termékleírása a „Kabanosy staropolskie” HKT 1151/2012/EU rendelet 19. cikke szerinti termékleírásának minősül, az elnevezés kizárólagos használatának fenntartása mellett.
   A „Kabanosy staropolskie” (HKT) a 668/2014/EU bizottsági végrehajtási rendelet (5) XI. melléklete szerinti 1.2. osztályba Húsipari termékek (főzve, sózva, füstölve stb.) tartozó terméket jelöl.
   2. cikk
   A „Kabanosy staropolskie” (HKT) teljes elnevezés élvez oltalmat. A „Kabanosy” kifejezés, valamint annak nyelvi változatai és fordításai az uniós jogrend elveinek és szabályainak betartásával továbbra is használhatóak az Európai Unió egész területén.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. december 8-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 343., 2012.12.14., 1. o.
   
   
      (2)  A Tanács 509/2006/EK rendelete (2006. március 20.) a hagyományos különleges terméknek minősülő mezőgazdasági termékekről és élelmiszerekről (HL L 93., 2006.3.31., 1. o.). A rendeletet az 1151/2012/EU rendelet hatályon kívül helyezte és annak helyébe lépett.
   
      (3)  A Bizottság 1044/2011/EU végrehajtási rendelete (2011. október 19.) egy elnevezésnek a hagyományos különleges termékek nyilvántartásába való bejegyzéséről (Kabanosy [HKT]) (HL L 275., 2011.10.20., 16. o.).
   
      (4)  HL C 188., 2016.5.27., 6. o.
   
   
      (5)  A Bizottság 668/2014/EU végrehajtási rendelete (2014. június 13.) a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).